LIETUVOS RESPUBLIKOS APLINKOS MINISTRO

Į S A K Y M A S

DĖL AB „LIETUVOS DUJOS“ STATYBOS TECHNINĖS VEIKLOS PAGRINDINIŲ SRIČIŲ VADOVŲ PROFESINIŲ ŽINIŲ VERTINIMO EGZAMINŲ PROGRAMŲ TVIRTINIMO

2012 m. birželio 15 d. Nr. D1-516

Vilnius

Vadovaudamasis Lietuvos Respublikos statybos įstatymo (Žin., 1996, Nr. 32-788; 2001, Nr. 101-3597; 2011, Nr. 72-3476) 10 straipsnio 11 dalimi ir statybos techninio reglamento STR 1.02.06:2012 „Statybos techninės veiklos pagrindinių sričių vadovų ir teritorijų planavimo specialistų kvalifikaciniai reikalavimai, atestavimo ir teisės pripažinimo tvarkos aprašas“, patvirtinto Lietuvos Respublikos aplinkos ministro 2007 m. lapkričio 10 d. įsakymu Nr. D1-601 (Žin., 2007, Nr. 120-4945; 2012, Nr. 3-77, Nr. 15-675), 35 punktu,

t v i r t i n u AB „Lietuvos dujos“ statybinės techninės veiklos pagrindinių sričių vadovų profesinių žinių vertinimo egzaminų programą E-005-12-LD ir statybinės techninės veiklos pagrindinių sričių vadovų profesinių žinių vertinimo egzaminų programą E-006-12-LD (pridedamos).

Aplinkos ministras	Gediminas Kazlauskas

_________________

PATVIRTINTA

Lietuvos Respublikos aplinkos ministro

2012 m. birželio 15 d. įsakymu Nr. D1-516

AB „LIETUVOS DUJOS“

STATYBOS TECHNINĖS VEIKLOS PAGRINDINIŲ SRIČIŲ VADOVŲ

PROFESINIŲ ŽINIŲ VERTINIMO EGZAMINŲ PROGRAMA

Programos žymuo: E-005-12-LD

I. BENDROSIOS NUOSTATOS

1. Programos pavadinimas: ypatingo statinio projekto vadovo, ypatingo statinio projekto vykdymo priežiūros vadovo, ypatingo statinio projekto dalies vadovo, ypatingo statinio projekto dalies vykdymo priežiūros vadovo profesinių žinių vertinimo egzaminų programa.

2. Programos tikslas: ypatingo statinio projekto vadovo, ypatingo statinio projekto vykdymo priežiūros vadovo, ypatingo statinio projekto dalies vadovo ir ypatingo statinio projekto dalies vykdymo priežiūros vadovo profesinių žinių egzaminų vertinimo programos (toliau vadinama – Profesinių žinių vertinimo egzaminų programa) tikslas – patikrinti ir įvertinti pareiškėjų, siekiančių teisės eiti statybos techninės veiklos pagrindinių sričių vadovų pareigas, profesines žinias. Pagal profesinių žinių vertinimo egzaminų programą atestuojami pareiškėjai turi atitikti statybos techninio reglamento STR 1.02.06:2012 „Statybos techninės veiklos pagrindinių sričių vadovų ir teritorijų planavimo specialistų kvalifikaciniai reikalavimai, atestavimo ir teisės pripažinimo tvarkos aprašas“ (Žin., 2007, Nr. 120-4945; 2012, Nr. 3-77) 11.1 ir 11.2 punktuose nurodytus kvalifikacinius reikalavimus (išsilavinimo, darbo patirties).

3. Programos paskirtis: pagal Profesinių žinių vertinimo egzaminų programą tikrinamos ir vertinamos profesinės žinios specialistų, kurie siekia teisės eiti statybos techninės veiklos pagrindinių sričių vadovų pareigas statinių grupėje: inžineriniai dujų tinklai: magistraliniai dujotiekiai ir/arba skirstomieji dujotiekiai, darbo sritis (projekto dalis): dujotiekio.

Darbo sritis ypatingo statinio projekto vadovui ir ypatingo statinio projekto vykdymo priežiūros vadovui pagal STR 1.02.06:2012 „Statybos techninės veiklos pagrindinių sričių vadovų ir teritorijų planavimo specialistų kvalifikaciniai reikalavimai, atestavimo ir teisės pripažinimo tvarkos aprašas“ 15.3.5 p. nenurodoma.

II. PROGRAMOS ANOTACIJA

4. Profesinių žinių vertinimo egzaminų programa apima temas, pagal kurias tikrinamos profesinės žinios pareiškėjų, kurie siekia teisės eiti statybos techninės veiklos pagrindinių sričių vadovų pareigas inžineriniuose dujų tinkluose.

5. Programa sudaryta iš 3 dalių:

5.1. 1 dalis – Bendroji dalis, skirta visiems specialistams.

5.2. 2 dalis – Specialioji dalis, skirta specialistams, kurie siekia eiti statybos techninės veiklos pagrindinių sričių vadovų pareigas statinių grupėje: inžineriniai dujų tinklai: magistraliniai dujotiekiai.

5.3. 3 dalis – Specialioji dalis, skirta specialistams, kurie siekia teisės eiti statybos techninės veiklos pagrindinių sričių vadovų pareigas statinių grupėje: inžineriniai dujų tinklai: skirstomieji dujotiekiai.

6. Pareiškėjui pageidaujant eiti statybos techninės veiklos pagrindinių sričių vadovų pareigas statinių grupėje: inžineriniai dujų tinklai: magistraliniai ir skirstomieji dujotiekiai, profesinių žinių vertinimas vyksta pagal visas 3 dalis.

III. PROFESINIŲ ŽINIŲ VERTINIMO EGZAMINŲ PROGRAMOS SUDĖTIS

7. Profesinių žinių vertinimo egzaminų programa pateikta 1 lentelėje.

1 lentelė. Profesinių žinių vertinimo egzaminų programa

Eil. Nr.	Temos pavadinimas	Vadovai ir specialistai
1.	Bendroji dalis – statinių grupė (inžineriniai dujų tinklai: magistraliniai ir skirstomieji dujotiekiai) Privalomieji statinio projektavimo dokumentai, statinio projekto rengimo teisiniai pagrindai, statinio projekto rūšys (darbo, techninis, techninis darbo – paskirtis ir sudėtis), ypatingi/nesudėtingi statiniai, potencialiai pavojingi įrenginiai, esminiai statinio reikalavimai, statinio projekto vadovo/projekto vykdymo priežiūros vadovo/statinio projekto dalies vadovo/projekto dalies vykdymo priežiūros vadovo teisės ir pareigos, atsakomybė.	Ypatingo statinio projekto vadovas Ypatingo statinio projekto vykdymo priežiūros vadovas Ypatingo statinio projekto dalies vadovas Ypatingo statinio projekto dalies vykdymo priežiūros vadovas
2.	Specialioji dalis – statinių grupė (inžineriniai dujų tinklai: magistraliniai dujotiekiai) Dujotiekių klasifikavimas pagal slėgį ir išdėstymą, magistralinio dujotiekio linijinės dalies, dujų kompresorių stočių, dujų skirstymo stočių, dujų apskaitos stočių, katodinės apsaugos stočių, čiaupų aikštelių projektavimas, magistralinių dujotiekių darbo parametrų telematavimų ir televaldymo kontrolės sistemos, dujų signalizatoriai ir analizatoriai, kondensato surinkimo ir laikymo įrenginių projektavimas, magistralinių dujotiekių inžinerinių statinių projektavimas.	Ypatingo statinio projekto vadovas Ypatingo statinio projekto vykdymo priežiūros vadovas Ypatingo statinio projekto dalies vadovas Ypatingo statinio projekto dalies vykdymo priežiūros vadovas
3.	Specialioji dalis – statinių grupė (inžineriniai dujų tinklai: skirstomieji dujotiekiai) Dujotiekių klasifikavimas pagal slėgį ir išdėstymą, dujų sistemų elementų projektavimas, skirstomieji dujotiekiai, plieniniai dujotiekiai, polietileniniai dujotiekiai, vamzdžių sujungimo būdai, dujų reguliavimo punktai, dujas deginantys prietaisai, dujas deginančių prietaisų ir įrenginių automatika, degimo produktų šalinimo sistemos.	Ypatingo statinio projekto vadovas Ypatingo statinio projekto vykdymo priežiūros vadovas Ypatingo statinio projekto dalies vadovas Ypatingo statinio projekto dalies vykdymo priežiūros vadovas

IV. TEISĖS AKTŲ IR LITERATŪROS SĄRAŠAS

8. Šiame skyriuje yra pateikiamos nuorodos į teisės aktus ir literatūrą, pagal kuriuos sudarytos profesinių žinių vertinimo temos.

9. Lietuvos Respublikos statybos įstatymas (Žin., 1996, Nr. 32-778; 2001, Nr. 101-3597).

10. STR 1.01.09:2003 „statinių klasifikavimas pagal jų naudojimo paskirtį“ (Žin., 2003, Nr. 58-2611).

11. STR 1.02.06:2012 „Statybos techninės veiklos pagrindinių sričių vadovų ir teritorijų planavimo specialistų kvalifikaciniai reikalavimai, atestavimo ir teisės pripažinimo tvarkos aprašas“ (Žin., 2007, Nr. 120-4945; 2012, Nr. 3-77).

12. STR 1.05.06:2010 „Statinio projektavimas“ (Žin., 2005, Nr. 4-80; 2010, Nr. 115-5902).

13. STR 1.11.01:2010 „Statybos užbaigimas“ (Žin., 2010, Nr. 116-5947).

14. STR 1.07.01:2010 „Statybą leidžiantys dokumentai“ (Žin., 2010, Nr. 116-5944).

15. str 1.09.04:2007 „Statinio projekto vykdymo priežiūra“ (Žin., 2002, Nr. 43-1638; 2007, Nr. 112-4588).

16. str 1.01.06:2010 „Ypatingi statiniai“ (Žin., 2010, Nr. 115-5904).

17. str 1.01.07:2010 „Nesudėtingi statiniai“ (Žin., 2010, Nr. 115-5903).

18. Lietuvos Respublikos energetikos ministro 2012 m. sausio 2 d. įsakymas Nr. 1-2 „Dėl Dujų sistemų pastatuose įrengimo taisyklių patvirtinimo“ (Žin., 2012, Nr. 3-96).

19. Lietuvos Respublikos ūkio ministro 2008 m. sausio 9 d. įsakymas Nr. 4-6 „Dėl Skirstomųjų plieninių dujotiekių įrengimo taisyklių ir Skirstomųjų polietileninių dujotiekių įrengimo taisyklių patvirtinimo“ (Žin., 2008, Nr. 9-320).

20. Lietuvos Respublikos ūkio ministro 2001 m. kovo 9 d. įsakymas Nr. 86/146 „Dėl sritinio norminio dokumento „Dujų sistema. Magistraliniai dujotiekiai. Projektavimas, medžiagos ir statyba. Taisyklės“ patvirtinimo“ (Žin., 2001, Nr. 23-771).

21. Lietuvos Respublikos ūkio ministro 2006 m. sausio 18 d. įsakymas Nr. 4-15 „Dėl Katilinių įrenginių įrengimo taisyklių patvirtinimo“ (Žin., 2006, Nr. 12-428).

22. Lietuvos Respublikos Vyriausybės 1992 m. gegužės 12 d. nutarimas Nr. 343 „Dėl Specialiųjų žemės ir miško naudojimo sąlygų patvirtinimo“ (Žin., 1992, Nr. 22-652).

23. Priešgaisrinės apsaugos ir gelbėjimo departamento prie Vidaus reikalų ministerijos direktoriaus 2010 m. liepos 27 d. įsakymas Nr.1-223 „Bendrosios gaisrinės saugos taisyklės“ (Žin., 2010, Nr. 99-5167, Nr. 100, Nr. 101).

V. ORGANIZACIJA, ATLIEKANTI PROFESINĮ VERTINIMĄ

24. AB „Lietuvos dujos“ buveinės adresas: Aguonų g. 24, Vilnius. Pagrindinė AB „Lietuvos dujos“ veikla – gamtinių dujų pirkimas (importas) ir pardavimas vartotojams, gamtinių dujų perdavimo, skirstymo paslaugų teikimas, subalansuotas ir ekonomiškai pagrįstas gamtinių dujų tiekimo infrastruktūros vystymas. Taip pat AB „Lietuvos dujos“ turi Lietuvos Respublikos švietimo ir mokslo ministerijos išduotą licenciją Nr. 003681, suteikiančią teisę vykdyti formalųjį profesinį mokymą. 2003 m. AB „Lietuvos dujos“ suteikta teisė tikrinti ir vertinti profesines žinias pareiškėjų, siekiančių teisės eiti statybos techninės veiklos pagrindinių sričių vadovų pareigas. AB „Lietuvos dujos“ Personalo skyriaus sudėtyje turi mokymo padalinį – Kvalifikacijos kėlimo centrą, kuriam yra pavesta organizuoti statybos inžinierių profesinių žinių tikrinimą ir vertinimą. Dalis AB „Lietuvos dujos“ darbuotojų turi Lietuvos Respublikos aplinkos ministerijos išduotus Kvalifikacijos atestatus statybos ir projektavimo srityje, suteikiančius teisę eiti statybos techninės veiklos pagrindinių sričių vadovų pareigas magistraliniuose ir skirstomuosiuose dujų tinkluose.

VI. EGZAMINŲ PATALPOS

25. AB „Lietuvos dujos“ profesinių žinių vertinimo egzaminas vykdomas Kvalifikacijos kėlimo centro Vilniaus mokymo skyriuje adresu: Smolensko g. 1, Vilnius. Vilniaus mokymo skyrius atitinka mokymui ir atestavimui keliamus reikalavimus, turi 3 auditorijas (atitinkamai 12, 15 ir 30 žmonių mokyti). Vienoje iš jų įrengta kompiuterinė mokymo/atestavimo klasė su 8 kompiuterizuotomis darbo vietomis, spausdinimo/kopijavimo aparatu. Vilniaus mokymo skyrius turi Vilniaus visuomenės sveikatos centro išduotą leidimą-higienos pasą, suteikiantį teisę vykdyti suaugusiųjų mokymą.

VII. PROFESINIŲ ŽINIŲ VERTINIMAS

26. AB „Lietuvos dujos“ pareiškėjų profesinių žinių vertinimas vykdomas 2 etapais:

26.1. 1-uoju etapu profesinės žinios tikrinamos kompiuterinės testavimo sistemos pagalba. Pareiškėjui teisingai atsakius į 75 ir daugiau procentų pateiktų klausimų, profesinių žinių egzaminas laikomas išlaikytu. Pretendentui atsakius į 60–75 procentus pateiktų klausimų, pareiškėjas patenka į 2-ąjį etapą;

26.2. 2-ajame etape pokalbį su profesinių žinių vertinimo komisija, kurio metu komisija kartu su pareiškėju nagrinėja kompiuterinėje testavimo sistemoje neatsakytus klausimus bei užduoda papildomus klausimus. Pareiškėjui teisingai atsakius į profesinių žinių vertinimo komisijos užduotus klausimus, profesinių žinių egzaminas laikomas išlaikytu.

27. Pareiškėjų, kurie 1-uoju etapu atsako į 59 ir mažiau procentų pateiktų klausimų arba 2-uoju etapu neatsako teisingai į profesinių žinių vertinimo komisijos užduotus klausimus, profesinių žinių egzaminas laikomas neišlaikytu. Pareiškėjams, neišlaikiusiems profesinių žinių vertinimo egzamino, siūloma dalyvauti pakartotiniame profesinių žinių vertinime ne anksčiau kaip po 2 savaičių.

VIII. PROFESINIŲ ŽINIŲ VERTINIMO KOMISIJA

28. AB „Lietuvos dujos“ vykdomo specialistų, kurie siekia teisės eiti statybos techninės veiklos pagrindinių sričių vadovų pareigas, profesinių žinių vertinimo komisija yra sudaryta vadovaujantis STR 1.02.06:2012 „Statybos techninės veiklos pagrindinių sričių vadovų ir teritorijų planavimo specialistų kvalifikaciniai reikalavimai, atestavimo ir teisės pripažinimo tvarkos aprašas“ 33.4 punkto reikalavimais. AB „Lietuvos dujos“ vykdomo profesinių žinių vertinimo komisija atitinka keliamus reikalavimus išsilavinimui, darbo patirčiai, dalis komisijos narių yra nustatyta tvarka atestuoti ir turi atitinkamos srities kvalifikacijos atestatus.

IX. INFORMACIJOS SKELBIMAS

29. AB „Lietuvos dujos“ savo interneto tinklalapyje www.dujos.lt, skyriuje mokymai/statybos vadovų atestavimas, einamųjų metų pabaigoje pateikia grafiką, kuriame nurodoma, kada ateinančiais metais bus vykdomas pareiškėjų, siekiančių teisės eiti statybos techninės veiklos pagrindinių sričių vadovų pareigas, profesinių žinių vertinimas bei kita su profesinių žinių vertinimu susijusi informacija.

X. DOKUMENTAS, ĮRODANTIS TEIGIAMĄ PROFESINIŲ ŽINIŲ ĮVERTINIMĄ

30. AB „Lietuvos dujos“ po įvykusio profesinių žinių vertinimo, esant teigiamam profesinių žinių įvertinimui, pareiškėjui išduoda išrašą iš protokolo, kuriame nurodoma: pareiškėjo vardas, pavardė, statybos techninės veiklos pagrindinių sričių vadovų pareigos, statinių grupės, darbo sritis (jei reikia), dokumento išdavimo data. Profesinių žinių įvertinimas galioja 6 mėn. nuo dokumento išdavimo datos.

ĮVERTINO

VĮ Statybos produkcijos sertifikavimo centras

2012 m. gegužės 16 d. raštu Nr. 10843

_________________

PATVIRTINTA

Lietuvos Respublikos aplinkos ministro

2012 m. birželio 15 d. įsakymu Nr. D1-516

AB „LIETUVOS DUJOS“

STATYBOS TECHNINĖS VEIKLOS PAGRINDINIŲ SRIČIŲ VADOVŲ

PROFESINIŲ ŽINIŲ VERTINIMO EGZAMINŲ PROGRAMA

Programos žymuo: E-006-12-LD

I. BENDROSIOS NUOSTATOS

1. Programos pavadinimas: ypatingo statinio specialiųjų statybos darbų vadovo, ypatingo statinio specialiųjų statybos darbų techninės priežiūros vadovo profesinių žinių vertinimo egzaminų programa.

2. Programos tikslas: ypatingo statinio specialiųjų statybos darbų vadovo ir ypatingo statinio specialiųjų statybos darbų techninės priežiūros vadovo profesinių žinių vertinimo egzaminų programos (toliau vadinama – Profesinių žinių vertinimo egzaminų programa) tikslas – patikrinti ir įvertinti pareiškėjų, siekiančių teisės eiti statybos techninės veiklos pagrindinių sričių vadovų pareigas, profesines žinias. Pagal profesinių žinių vertinimo egzaminų programą atestuojami pareiškėjai turi atitikti STR 1.02.06:2012 „Statybos techninės veiklos pagrindinių sričių vadovų ir teritorijų planavimo specialistų kvalifikaciniai reikalavimai, atestavimo ir teisės pripažinimo tvarkos aprašas“ 11.1 ir 11.2 punktuose nurodytus kvalifikacinius reikalavimus (išsilavinimo, darbo patirties).

3. Programos paskirtis: pagal profesinių žinių vertinimo egzaminų programą tikrinamos ir vertinamos profesinės žinios specialistų, kurie siekia teisės eiti statybos techninės veiklos pagrindinių sričių vadovų pareigas statinių grupėje: inžineriniai dujų tinklai: magistraliniai dujotiekiai ir/arba skirstomieji dujotiekiai. Darbo sritis: mechanikos darbai (dujų tinklų tiesimas, statinio dujų inžinerinių sistemų įrengimas).

II. PROGRAMOS ANOTACIJA

4. Profesinių žinių vertinimo egzaminų programa apima temas, pagal kurias tikrinamos profesinės žinios pareiškėjų, kurie siekia teisės eiti statybos techninės veiklos pagrindinių sričių vadovų pareigas inžineriniuose dujų tinkluose.

5. Programa sudaryta iš 3 dalių:

5.1. 1 dalis – Bendroji dalis, skirta visiems specialistams;

5.2. 2 dalis – Specialioji dalis, skirta specialistams, kurie siekia teisės eiti statybos techninės veiklos pagrindinių sričių vadovų pareigas statinių grupėje: inžineriniai dujų tinklai: magistraliniai dujotiekiai;

5.3. 3 dalis – Specialioji dalis, skirta specialistams, kurie siekia teisės eiti statybos techninės veiklos pagrindinių sričių vadovų pareigas statinių grupėje: inžineriniai dujų tinklai: skirstomieji dujotiekiai.

6. Pareiškėjui pageidaujant eiti statybos techninės veiklos pagrindinių sričių vadovų pareigas statinių grupėje: inžineriniai dujų tinklai: magistraliniai ir skirstomieji dujotiekiai, profesinių žinių vertinimas vyksta pagal visas 3 dalis.

III. PROFESINIŲ ŽINIŲ VERTINIMO EGZAMINŲ PROGRAMOS SUDĖTIS

7. Profesinių žinių vertinimo egzaminų programa pateikta 1 lentelėje.

1 lentelė. Profesinių žinių vertinimo egzaminų programa

Eil. Nr.	Temos pavadinimas	Vadovai ir specialistai
1.	Bendroji dalis – statinių grupė (inžineriniai dujų tinklai: magistraliniai ir skirstomieji dujotiekiai) Statybos darbus reglamentuojantys teisės aktai ir kiti norminiai dokumentai, statybos darbų rūšys, ypatingi/nesudėtingi statiniai, potencialiai pavojingi įrenginiai, statinio statybos priežiūros rūšys, statybą leidžiantys dokumentai, statybos užbaigimas, specialiųjų statybos darbų vadovo/specialiosios statinio statybos techninės priežiūros vadovo teisės ir pareigos.	Ypatingo statinio specialiųjų statybos darbų vadovas Ypatingo statinio specialiųjų statybos darbų techninės priežiūros vadovas
2.	Specialioji dalis – statinių grupė (inžineriniai dujų tinklai: magistraliniai dujotiekiai) Dujotiekių klasifikavimas pagal slėgį ir išdėstymą, magistralinio dujotiekio linijinė dalis, reikalavimai dujotiekių trasavimui ir įrengimui, dujotiekių montavimo technologijos, dujų kompresorių stotys (technologinių įrenginių montavimas), dujų skirstymo stotys (technologinių įrenginių montavimas), dujų apskaitos stotys, katodinės apsaugos stotys, čiaupų aikštelių įrengimas, magistralinių dujotiekių darbo parametrų telematavimų ir televaldymo kontrolės sistemos, pagalbinių statinių statyba, suvirinimo darbai, magistralinių dujotiekių prapūtimas, bandymai.	Ypatingo statinio specialiųjų statybos darbų vadovas Ypatingo statinio specialiųjų statybos darbų techninės priežiūros vadovas
3.	Specialioji dalis – statinių grupė (inžineriniai dujų tinklai: skirstomieji dujotiekiai) Dujotiekių klasifikavimas pagal slėgį ir išdėstymą, reikalavimai dujotiekių trasavimui ir įrengimui, skirstomieji dujotiekiai, dujotiekių montavimo technologijos, plieniniai dujotiekiai, polietileniniai dujotiekiai, vamzdžių sujungimo būdai, plieninių dujotiekių suvirinimas, polietileninių dujotiekių suvirinimas, varinių dujotiekių litavimas, antikorozinės apsaugos įrenginiai, dujų reguliavimo punktai, dujas deginantys prietaisai ir jų montavimas, dujas deginančių prietaisų ir įrenginių automatika, degimo produktų šalinimo sistemos, dujotiekių prapūtimas, bandymai.	Ypatingo statinio specialiųjų statybos darbų vadovas Ypatingo statinio specialiųjų statybos darbų techninės priežiūros vadovas

IV. TEISĖS AKTŲ IR LITERATŪROS SĄRAŠAS

8. Šiame skyriuje yra pateikiamos nuorodos į teisės aktus ir literatūrą, pagal kuriuos sudarytos profesinių žinių vertinimo temos.

9. Lietuvos Respublikos statybos įstatymas (Žin., 1996, Nr. 32-778; 2001, Nr. 101-3597).

10. STR 1.01.09:2003 „Statinių klasifikavimas pagal jų naudojimo paskirtį“ (Žin., 2003, Nr. 58-2611).

11. STR 1.02.06:2012 „Statybos techninės veiklos pagrindinių sričių vadovų ir teritorijų planavimo specialistų kvalifikaciniai reikalavimai, atestavimo ir teisės pripažinimo tvarkos aprašas“ (Žin., 2007, Nr. 120-4945; 2012, Nr. 3-77).

12. STR 1.05.06:2010 „Statinio projektavimas“ (Žin., 2005, Nr. 4-80; 2010, Nr. 115-5902).

13. STR 1.11.01:2010 „Statybos užbaigimas“ (Žin., 2010, Nr. 116-5947).

14. STR 1.07.01:2010 „Statybą leidžiantys dokumentai“ (Žin., 2010, Nr. 116-5944).

15. STR 1.09.04:2007 „Statinio projekto vykdymo priežiūra“ (Žin., 2002, Nr. 43-1638; 2007, Nr. 112-4588).

16. STR 1.01.06:2010 „Ypatingi statiniai“ (Žin., 2010, Nr. 115-5904).

17. STR 1.01.07:2010 „Nesudėtingi statiniai“ (Žin., 2010, Nr. 115-5903).

18. Lietuvos Respublikos energetikos ministro 2012 m. sausio 2 d. įsakymas Nr. 1-2 „Dėl Dujų sistemų pastatuose įrengimo taisyklių patvirtinimo“ (Žin., 2012, Nr. 3-96).

19. Lietuvos Respublikos ūkio ministro 2008 m. sausio 9 d. įsakymas Nr. 4-6 „Dėl Skirstomųjų plieninių dujotiekių įrengimo taisyklių ir Skirstomųjų polietileninių dujotiekių įrengimo taisyklių patvirtinimo“ (Žin., 2008, Nr. 9-320).

20. Lietuvos Respublikos ūkio ministro 2001 m. kovo 9 d. įsakymas Nr. 86/146 „Dėl sritinio norminio dokumento „Dujų sistema. Magistraliniai dujotiekiai. Projektavimas, medžiagos ir statyba. Taisyklės“ patvirtinimo“ (Žin., 2001, Nr. 23-771).

21. Lietuvos Respublikos ūkio ministro 2006 m. sausio 18 d. įsakymas Nr. 4-15 „Dėl Katilinių įrenginių įrengimo taisyklių patvirtinimo“ (Žin., 2006, Nr. 12-428).

22. Lietuvos Respublikos Vyriausybės 1992 m. gegužės 12 d. nutarimas Nr. 343 „Dėl Specialiųjų žemės ir miško naudojimo sąlygų patvirtinimo“ (Žin., 1992, Nr. 22-652).

23. Priešgaisrinės apsaugos ir gelbėjimo departamento prie Vidaus reikalų ministerijos direktoriaus 2010 m. liepos 27 d. įsakymas Nr. 1-223 „Bendrosios gaisrinės saugos taisyklės“ (Žin., 2010, Nr. 99-5167, Nr. 100, Nr. 101).

24. Lietuvos Respublikos vyriausiojo valstybinio darbo inspektoriaus 2000 m. gruodžio 22 d. įsakymas Nr. 346 „Saugos ir sveikatos taisyklės statyboje DT 5-00“ (Žin., 2001, Nr. 3-74).

25. V. Rudzinskas „Potencialiai pavojingų įrenginių suvirinimas“ 1 dalis. Dujotiekiai ir jų suvirinimas, VGTU leidykla, 2008.

V. ORGANIZACIJA, ATLIEKANTI PROFESINĮ VERTINIMĄ

26. AB „Lietuvos dujos“ buveinės adresas: Aguonų g. 24, Vilnius. Pagrindinė AB „Lietuvos dujos“ veikla – gamtinių dujų pirkimas (importas) ir pardavimas vartotojams, gamtinių dujų perdavimo, skirstymo paslaugų teikimas, subalansuotas ir ekonomiškai pagrįstas gamtinių dujų tiekimo infrastruktūros vystymas. Taip pat AB „Lietuvos dujos“ turi Lietuvos Respublikos švietimo ir mokslo ministerijos išduotą licenciją Nr. 003681, suteikiančią teisę vykdyti formalųjį profesinį mokymą. 2003 m. AB „Lietuvos dujos“ suteikta teisė tikrinti ir vertinti profesines žinias pareiškėjų, siekiančių teisės eiti statybos techninės veiklos pagrindinių sričių vadovų pareigas. AB „Lietuvos dujos“ Personalo skyriaus sudėtyje turi mokymo padalinį – Kvalifikacijos kėlimo centrą, kuriam yra pavesta organizuoti statybos inžinierių profesinių žinių tikrinimą ir vertinimą. Dalis AB „Lietuvos dujos“ darbuotojų turi Lietuvos Respublikos aplinkos ministerijos išduotus Kvalifikacijos atestatus statybos ir projektavimo srityje, suteikiančius teisę eiti statybos techninės veiklos pagrindinių sričių vadovų pareigas magistraliniuose ir skirstomuosiuose dujų tinkluose.

VI. EGZAMINŲ PATALPOS

27. AB „Lietuvos dujos“ profesinių žinių vertinimo egzaminas vykdomas Kvalifikacijos kėlimo centro Vilniaus mokymo skyriuje adresu: Smolensko g. 1, Vilnius. Vilniaus mokymo skyrius atitinka mokymui ir atestavimui keliamus reikalavimus, turi 3 auditorijas (atitinkamai 12, 15 ir 30 žmonių mokyti). Vienoje iš jų įrengta kompiuterinė mokymo/atestavimo klasė su 8 kompiuterizuotomis darbo vietomis, spausdinimo/kopijavimo aparatu. Vilniaus mokymo skyrius turi Vilniaus visuomenės sveikatos centro išduotą leidimą – higienos pasą, suteikiantį teisę vykdyti suaugusiųjų mokymą.

VII. PROFESINIŲ ŽINIŲ VERTINIMAS

28. AB „Lietuvos dujos“ pareiškėjų profesinių žinių vertinimas vykdomas 2 etapais:

28.1. 1-uoju etapu profesinės žinios tikrinamos kompiuterinės testavimo sistemos pagalba. Pareiškėjui teisingai atsakius į 75 ir daugiau procentų pateiktų klausimų, profesinių žinių egzaminas laikomas išlaikytu. Pretendentui atsakius į 60–75 procentus pateiktų klausimų, pareiškėjas patenka į 2-ąjį etapą;

28.2. 2-ajame etape pokalbį su profesinių žinių vertinimo komisija, kurio metu komisija kartu su pareiškėju nagrinėja kompiuterinėje testavimo sistemoje neatsakytus klausimus bei užduoda papildomus klausimus. Pareiškėjui teisingai atsakius į profesinių žinių vertinimo komisijos užduotus klausimus, profesinių žinių egzaminas laikomas išlaikytu.

29. Pareiškėjų, kurie 1-uoju etapu atsako į 59 ir mažiau procentų pateiktų klausimų arba 2-uoju etapu neatsako teisingai į profesinių žinių vertinimo komisijos užduotus klausimus, profesinių žinių egzaminas laikomas neišlaikytu. Pareiškėjams, neišlaikiusiems profesinių žinių vertinimo egzamino, siūloma dalyvauti pakartotiniame profesinių žinių vertinime ne anksčiau kaip po 2 savaičių.

VIII. PROFESINIŲ ŽINIŲ VERTINIMO KOMISIJA

30. AB „Lietuvos dujos“ vykdomo specialistų, kurie siekia teisės eiti statybos techninės veiklos pagrindinių sričių vadovų pareigas, profesinių žinių vertinimo komisija yra sudaryta vadovaujantis STR 1.02.06:2012 „Statybos techninės veiklos pagrindinių sričių vadovų ir teritorijų planavimo specialistų kvalifikaciniai reikalavimai, atestavimo ir teisės pripažinimo tvarkos aprašas“ 33.4 punkto reikalavimais. AB „Lietuvos dujos“ vykdomo profesinių žinių vertinimo komisija atitinka keliamus reikalavimus išsilavinimui, darbo patirčiai, dalis komisijos narių yra nustatyta tvarka atestuoti ir turi atitinkamos srities kvalifikacijos atestatus.

IX. INFORMACIJOS SKELBIMAS

31. AB „Lietuvos dujos“ savo interneto tinklalapyje www.dujos.lt, skyriuje mokymai/statybos vadovų atestavimas, einamųjų metų pabaigoje pateikia grafiką, kuriame nurodoma, kada ateinančiais metais bus vykdomas pareiškėjų, siekiančių teisės eiti statybos techninės veiklos pagrindinių sričių vadovų pareigas, profesinių žinių vertinimas bei kita su profesinių žinių vertinimu susijusi informacija.

X. DOKUMENTAS, ĮRODANTIS TEIGIAMĄ PROFESINIŲ ŽINIŲ ĮVERTINIMĄ

32. AB „Lietuvos dujos“ po įvykusio profesinių žinių vertinimo, esant teigiamam profesinių žinių įvertinimui, pareiškėjui išduoda išrašą iš protokolo, kuriame nurodoma: pareiškėjo vardas, pavardė, statybos techninės veiklos pagrindinių sričių vadovų pareigos, statinių grupės, darbo sritis (jei reikia), dokumento išdavimo data. Profesinių žinių įvertinimas galioja 6 mėn. nuo dokumento išdavimo datos.

ĮVERTINO

VĮ Statybos produkcijos sertifikavimo centras

2012 m. gegužės 16 d. raštu Nr. 10843

_________________